《以上《勾吴盛氏宗谱》卷四《冰壑公诗》Author:盛颛题龙凤泉》
明代·盛颙

龙泉如线发山灵，地阔天关未定名。落沼澄清云有影，腾空霏润雨无声。

竹竿远爱山僧引，石壁犹存太守评。近较丞疵亭下水，清风两腋一般生。

作者简介：（1418—1492）常州府无锡人，字时望。景泰二年进士。授御史。以劾曹吉祥出知束鹿。为立九则法，除徭役不均之弊。郊有隙地，邻邑民聚居成市，号“清官店”。成化间累迁陕西左布政使，时多边警，又值歉收，颙为经划，馈饷无缺，军民得安。后以左副都御史巡抚山东，推行荒政，民赖以生。